Un acrobat de la Circul Metropolitan a ajuns în stare gravă la spital, după ce a căzut de la înălțime.
Acrobatul este internat la Spitalul Floreasca din București. Medic: Este internat cu fractură cranio-cerebrală și fractură membru inferior. Acrobatul se afla la repetiții în incinta Circului Metropolitan din Capitală. Conform unor surse, sportivul este în comă indusă.
Un acrobat de la Circul Metropolitan a ajuns în stare gravă la spital, vineri seara, după ce a căzut de la înălțime.Accidentul s-a produs în timpul unui exercițiu și, potrivit primelor informații, acrobatul ar fi căzut în gol circa șapte metri. El a fost transportat de urgență la Spitalul de Urgență Floreasca."Este internat cu fractură cranio-cerebrală și fractură membru inferior", a spus, pentru Aleph News, purtătorul de cuvânt al Spitalului Floreasca, medicul Bogdan Oprița.Victima va fi operată la picior și apoi va fi dusă la secția reanimare. Pronosticul medicilor este rezervat, au precizat surse medicale pentru Mediafax.Bărbatul are 30 de ani și este acrobat la Circul Metropolitan și fost sportiv de performanță."Accidentul a avut loc la repetiții, în jurul orei 17:00. Este dresor de cai și face numere la înălțime", a spus Cornelia Popescu, director de comunicare.Circul consideră că "evenimentul este unul nefericit", fiindcă nu este prima dată când acrobatul executa numărul.Directorul Circului Metropolitan, Adrian Daminescu, a afirmat, pentru Aleph News, că tragedia a avut loc în sala de spectacol.Actul era în pregătire de doi ani, iar director își dorea să-l scoată de tot din programul circului.Din cauza aceluiași număr de acrobație, în 2017, a mai avut loc un accident similar."Toți acrobații sunt legați cu centuri și corzi, iar la accidentul de astăzi, deși Alex era asigurat, coarda, scripetele și carabină au rămas în aer", a adăugat Adrian Daminescu.